|  |
| --- |
| **OŠ Col, PŠ Podkraj**  **2. razred**  Pouk na daljavo – Učna gradiva in navodila za učence  Učiteljica Katja Turk Medvešček  email: [katja.turk@guest.arnes.s](mailto:katja.turk@guest.arnes.s) |
| **Ponedeljek, 23. 3. 2020** |
| **GUM: Ples Čokolada**  Teden bomo začeli s plesom. S pomočjo posnetka se boš naučil ples in ko se vrnemo v šolo, ga bomo skupaj zaplesali. V spletni brskalnik you tube vpiši Čokolada. Spodaj je povezava. Poskusi ponavljati plesne gibe in obenem prepevati. Ples ob glasbi lahko večkrat ponoviš.  **https://www.youtube.com/watch?v=jAlsCu863DM** |
| **SLJ, SLJ: Pravljica Ide Mlakar:**  **Kako sta Bibi in Gusti preganjala žalost, Berilo za 2. razred, strani 92 do 95**  Starši preberite pred branjem pravljice **kratek uvod** za otroke: »To je pravljica o dveh prašičkih, prijateljih, ki sta skrbela drug za drugega in se imela rada. Nekega dne pa se je zgodilo, da je se je eden od njiju »prehladil v srce«. Poslušajte zgodbo in zvedeli boste, kaj ti pomaga, če se »prehladiš v srce«.  **Starši preberite otrokom pravljico in se o njeni vsebini z njimi pogovorite.**  Zakaj je začelo Gustija skrbet za Bibi? Kaj je šlo Bibi ta dan narobe? Kako je Bibi občutila žalost? Kakšno idejo je dobil Gusti, da bi pomagal Bibi? Je pihanje mavričnega mehurčka Bibi pomagalo? Si se tudi ti že kdaj podobno počutil? Pripoveduj. Kaj pa je tebi pomagalo pregnati žalost?  **Danes boš izdelal lutki Gustija in Bibi**. Na list papirja ju najprej nariši (npr. lahko uporabiš barvice, flomastre, voščenke) in lepo pobarvaj, potem pa ju prilepi na karton ali trši papir. Izreži ju in zadaj prilepi palčko, slamico ali vejico, kar imaš pri roki.  Z lutkama odigraj zgodbico. V igro lahko vključiš tudi svoje starše, brate, sestre…  **Izberi si odlomek iz pravljice (približno pol strani v berilu, lahko pa tudi več) in se ga nauči gladko brati.** |
| **MAT: Seštevam do 100 (DE + E = D)**  Še vedno seštevamo do 100. Danes bomo številu dodajali toliko enic, da bomo prišli do naslednje desetice. Pri računanju si pomagaj s kockami (npr. lego).  **Dopolnjevanje do 10**  Delo v paru. (Tvoj par je lahko starejši brat/sestra/mama/oče). Eden od para pokaže nekaj prstov na roki, drugi jih mora pokazati toliko, da je vsota vseh prstov 10. Vlogi nato večkrat zamenjata.  **Seštevanje DE + E = D**  Poljubnemu dvomestnemu številu prištevamo enice, da dopolnimo desetico.  Učenci vsak račun ponazorijo s kockami, nato ga narišejo v matematični zvezek, zapišejo račun in rezultat.  **Primer: 46 + 4 = \_\_\_**  Nastavimo 4 stolpce in 6 posameznih kock ter nato dodamo še 4 posamezne kocke.   |  |  |  |  |  | | --- | --- | --- | --- | --- | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  |     **46 + 6 = 50**  Pogledamo, koliko imamo D (4) in koliko E (10). **Spomnimo, da je 10 E = 1 D.**  Kocke postavimo skupaj v stolpič in tako dobimo 5 D.  Zapišemo in narišemo račun v zvezek in ga izračunamo.  **Poleg zgornjega primera nariši in izračunaj še dva računa na tak način v svoj zvezek.**  **Npr. 23 + 7=, 31 + 9 =**  Račune ponazorimo tudi s premikanjem po stotičnem kvadratu.  **Reši naloge v DZ na strani 67, 68.** |